Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 204/12/6611	Zvolen, 17.7.2012
EEČ : 2-51-112-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 31.03.2012 v čase okolo 00.30 hod. vykonal krádež vlámaním do riadne uzamknutej predajne Zmiešaný tovar v Dome služieb, so šidlom XXXXX. NXXXXX a to tak. že najskôr krompáčom páčil v pravom dolnom rohu vstupné drevené dreve a následne nim rozbil na týchto dverách sklenenú výplň vákuového dvojskla hrúbky 4 mm o rozmeroch 70 x 40 cm. nato vošiel do vnútra tejto predajne a odtiaľ ukradol 1 ks sklenená fľaša biele víno 0,75 I zn. Ilmer Klaret v hodnote 7,90 €, 1 ks sklenená fľaša červené víno 0,75 I zn. Mojmir cuvee v hodnote 6,50 € a I ks otvárač na víno zn. XXXXX v hodnote 6,50 €, čim takto svojím konaním spôsobil XXXXX, nar. XXXXX, trvale bytom XXXXX. XXXXX škodu krádežou v celkovej výške 25,70 € a škodu poškodením vstupných dverí predajne vo výške 254,40 € a toto vykonal i napriek tomu, že v predchádzajúcich dvadsiatich štyroch mesiacoch bol trestným rozkazom Okresného súdu Zvolen, sp. zn. 21 144/2010 zo dňa 07.03.2011, ktorý nadobudol právoplatnosť dňa 29.06.2011, v bode I - 4 trestného rozkazu odsúdený za prečin krádež podľa § 212 ods. 2 písm. a) Trestného zákona z toho v bode 2/ trestného rozkazu v štádiu pokusu podľa § 14 ods. 1/ Trestného zákona v jednočinnom súbehu s prečinom porušovania domovej slobody podľa § 194 ods. 1/ Trestného zákona, na úhrnný, súhrnný a spoločný trest odňatia slobody v trvaní 10 (desať) mesiacov nepodmienečne

lebo je trestné stíhanie neprípustné proti tomu, kto zomrel, alebo bol vyhlásený za mŕtveho. 
Odôvodnenie:
Na Okresnom riaditeľstve Policajného zboru, Obvodnom oddelení PZ Zvolen bolo pod ČVS:ORP-449/ZV-ZV-2012 vedené trestné stíhanie proti obvinenému XXXXX za prečin krádeže podľa § 212 odsek 2 písmeno a), ods. 3 písm. b) Trestného zákona, ktorého sa mal dopustiť tak, ako je uvedené vo výrokovej časti uznesenia. 

V priebehu skráteného vyšetrovania bol vypočutý obvinený XXXXX, poškodený XXXXX a zabezpečené príslušné listinné dôkazy.

Výsluchom obvineného XXXXX bolo zistené, že k uvedený skutku sa priznal, kde uviedol, že vzal dve fľašky vína a otvárač. Otvárač predal za 2,5 € XXXXX.    

Vo svojom výsluchu svedkyňa poškodená XXXXX uviedla, že je majiteľkou predajne Zmiešaný tovar, ktorá sa nachádza v Dome služieb XXXXX, Námestie SNP 249/1. Včera dňa 30.03.2012 v čase okolo 20:30 h. predajňu riadne uzamkla a odišla som domov. Predajňa je pred vstupom nepovolaných osôb chránená drevený dverami s obyčajným FAB zámkom, ktorý som v ten večer riadne na dvakrát uzamknutý. Dvere sú bezpečnostné a sú opatrene štvorbodovým uzamykaním do zárubne. Predajňa je chránená zvukovým signalizačným zariadením, ktoré sa v ten večer spustilo a to možno vyrušilo páchateľa. Zatiaľ ho však nemá napojené na telefón, teda vlámanie zistila ráno. Dnes ráno v čase okolo 07:00 h. po príchode k predajni zistila, že vchodové dvere do predajne sú poškodené. Konkrétne sa jedná o poškodenie drevenej zárubne v jej spodnej, taktiež sú poškodené samotné dvere v pravom dolnom rohu a na týchto dverách je rozbitá 4 sklenená výplň vákuového dvoj skla hrúbky 4 mm o rozmeroch 70 x 40 cm. Iné poškodenie nezistila. Zvnútra predajne zmizli 1 ks sklenená fľaša s vínom zn. Ilmer Klaret v sume 7.90- EUR, ks sklenená fľaša s vínom zn. Mojmír cuvee v sume 6.50.-EUR za 1 ks, otvárač na fľaše zn. Botticello v sume 11,30,- EUR. Nič iné odcudzené nebolo.

Vypočutý bol aj svedok XXXXX, ktorý ku skutku okrem iného uviedol, že dňa 31.3.2012  v čase okolo 09:00 hod. prišiel k nemu XXXXX. Ponúkol mu otvárač na víno a povedal mu, že potrebuje nejaké peniaze na cigarety a uvedený otvárač mu predá za 2,5 €. Uviedol mu, že otvárač má legálne. Nevedel nič o pôvode otvárača.   

Zabezpečené boli aj listinné dôkazy a to trestný rozkaz Okresného súdu Zvolen 2T 144/2010. Zabezpečený bol aj úmrtný list knihy úmrtí matričného úradu Zvolen, zväzok 48, ročník 2012, strana 159, por. č. 364, z ktorého vyplýva, že XXXXX, nar. XXXXX zomrel dňa 21.6.2012 vo Zvolene.    

Vykonaným dokazovaním v priebehu prípravného konania bolo preukázané, že obvinený svojím konaním naplnil zákonné znaky skutkovej podstaty prečinu krádeže podľa § 212 odsek 2 písmeno a), ods. 3 písm. b) Trestného zákona a vo veci nie je dôvod na zastavenie trestného stíhania z iného dôvodu, prípadne na iné rozhodnutie.

V zmysle ustanovenia § 215 odseku 1 písmena d/ Trestného poriadku prokurátor zastaví trestné stíhanie, ak je neprípustné z niektorého dôvodu uvedeného v ustanovení § 9 Trestného poriadku. Ustanovenie § 9 Trestného poriadku definuje zákonné podmienky neprípustnosti trestného stíhania. Podľa § 9 odseku 1 písmena d/ Trestného poriadku trestné stíhania nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

Vzhľadom na preukázané skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor